Seletuskiri

Narva Linnavolikogu määruse “Reklaami paigaldamise kord Narva linnas” eelnõu

Määruse eelnõuga muudetakse ja täiendatakse alates 27.05.2004 Narvas kehtivat reklaami paigaldamise korda (Narva Linnavolikogu määrus nr 31/35). 

Määruse eelnõu uues redaktsioonis on tehtud muudatusi, mis arvestavad Põhiseaduse sätet, et igaühe omand on puutumatu (Põhiseadus § 32). See puudutab reklaami, mis paigaldatakse juriidiliste või füüsiliste isikute omandis olevatele hoonetele, rajatisele või maaaladele. Käesoleval juhul kohanduvad riigiseadused: Reklaamiseadus ja Maksukorralduse seadus.

Määruse eelnõus on mitu täiendust. 

Määruse eelnõu uues redaktsioonis on lisatud lõik reklaami paigaldamise erisuste kohta. See on reklaami paigaldamine muinsuskaitsealal asuvatel hoonetel, rajatistel ning ajaloolistel hoonetel paigaldatud mälestustahvlid; ravimi ja tervishoiuteenuse reklaami paigaldamine jms.
Peale selle täpsustatakse määruse eelnõuga mõningaid vajalikke sätteid, et teha need ettevõtjatele arusaadavamaks ja mugavamaks.

Linna peaarhitekti, vanemspetsialisti, inspektori ajaloo alal (Arhitektuuri ja Linnaplaneerimise Amet), teedeteenistuse inspektori, liikluskorralduse spetsialisti (Linnavara- ja Majandusamet), linnaarstiteenistuse ning Narva Linna Arenduse ja Ökonoomika Ameti juristi märkusi ja täiendusi reklaami paigaldamise korra eelnõu kohta on arvestatud.

Seoses ülaltooduga palun võtta määrus “Reklaami paigaldamise kord Narva linnas” vastu uues redaktsioonis.

